കെറെയില് സമരം ശക്തമാക്കി കാട്ടില്പീടിക സമിതി കോഴിക്കോട്: കേരള സര്ക്കാരിന്റെ നിര്ദിഷ്ട അര്ദ്ധ അതിവേഗ സില്വര് ലൈന് പദ്ധതിക്കെതിരെ കഴിഞ്ഞ വര്ഷം ജൂലൈ 22 മുതല് അതിശക്തമായി നടത്തിവരുന്ന സമര പരിപാടികള് ക്വിറ്റ് ഇന്ത്യ ദിനമായ ഓഗസ്റ്റ് 9 മുതല് സ്വാതത്ര്യ ദിനമായ ഓഗസ്റ്റ് 15 വരെ കൂടുതല് ശക്തമാക്കാന് കാട്ടില് പീടിക സമിതി. ക്വിറ്റ് ഇന്ത്യ ദിനത്തില് സമര വേദിയില് നടന്ന പ്രധിഷേധ പരിപാടിയില് കോവിഡ് മാനദന്ധങ്ങള് പാലിച്ചുകൊണ്ട് കറുത്ത തുണികൊണ്ട് സമിതി കണ്ണുകെട്ടി ദീപം തെളിയിച്ചു പ്രതിഷേധിച്ചിരുന്നു. അധികാരികളുടെ കണ്ണുതുറക്കണമെന്നും, ഈ മഹാമാരിയുടെ കാലത്തു പാവം ജനങ്ങളെ അവരുടെ ഭവനങ്ങളില്നിന്നും അടിച്ചിറക്കരുതെന്നും, അര്ദ്ധ അതിവേഗ റയിലുമായി ബന്ധപ്പെട്ട എല്ലാ നടപടികളും അടിയന്തിരമായി നിര്ത്തിവയ്ക്കാനും സമര സമിതി ഗവണ്മെന്റിനോട് ആവശ്യപ്പെട്ടു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വികസനത്തിന്റെ പേരുപറഞ്ഞുകൊണ്ട് ദൈവത്തിന്റെ സ്വന്തം നാടിനെ വിനാശത്തിലേക്കു തള്ളിവിടാനാണ് ഈ പദ്ധതി കൊണ്ട് ശ്രമിക്കുന്നത് എന്ന സമിതിയുടെ വൈസ് ചെയര്മാന് പികെ ഷിജു അഭിപ്രായപെട്ടു. ചടങ്ങില് മുഖ്യാഥിതിയായി പ്രസംഗിക്കുകയായിരുന്നു അദ്ധേഹം. ഈ ജനകീയ സമരം വിജയം കണ്ടിട്ടല്ലാതെ നിര്ത്തുന്ന പ്രശ്നം ഉദിക്കുന്നില്ലെന്നു സമിതിയുടെ വക്താവ് കൂടിയായ സുനീഷ് കീഴാരി പറഞ്ഞു. കെ. റെയില് പദ്ധതിക്കെതിരെ സ്ത്രീകളുടെ നേതൃത്വത്തില് സമരം കൂടുതല് ശക്തമാക്കുമെന്ന് ചടങ്ങില് ആശംസ അര്പ്പിച്ചു സംസാരിച്ച ശ്രീജ കണ്ടിയിലും, തൊട്ടോളി ഭവനിയമ്മയും അറിയിച്ചു. പദ്ധതി കടന്നു പോകുന്ന 11 ജില്ലകളിലും സമര സമിതികള് രൂപീകരിച്ചുവരികയാണെന്നതും സമര ശക്തി ഓരോ ദിവസവും കൂടിവരികയാണെന്നും പൊള്ളയായ വാഗ്ദനങ്ങളിലൂടെയും കള്ള പ്രചരണങ്ങളിലൂടെയും കേരളജനതയെ കബളിപ്പിക്കാന് കഴിയില്ലെന്ന് സമിതിയുടെ മീഡിയ കണ്വീനര് പികെ സാഹിര് അഭിപ്രായപ്പെട്ടു. കെ. റെയില് വികസനമെങ്കില് എന്തുകൊണ്ടാണ് അതിന്റെ വിശദമായ പദ്ധതി രേഖ പുറത്തുവിടാത്തത്, ജനപ്രതിനിധികളുമായി ചര്ച്ച ചെയ്ാത്തതെയന്നും ചടങ്ങില് അധ്യക്ഷം വഹിച്ച നസിര് നുജല്ല ഗവണ്മെന്റിനോട് ചോദിച്ചു. ലത്തീഫ് റയാന് നന്ദി പറഞ്ഞ പ്രധിഷേധ ചടങ്ങ് പ്രവീണ് ചെറുവത്ത,് ഫാറൂഖ് കമ്ബായത്തില്, മുസ്തഫ ഒലിവ് എന്നിവര് നേതൃത്വം നല്കി.